गरियाबंद| स्वास्थ्य संयोजक कर्मचारी संघ के जिलाध्यक्ष देव पडौती, सुरेखा तिवारी, शिवेंद्र देवांगन ने संयुक्त रूप से बताया कि वेतन विसंगति सहित अन्य मांगों को लेकर 17 जुलाई को प्रांतीय संगठन द्वारा प्रदेश स्तर पर एक दिवसीय प्रदर्शन धरना प्रदर्शन किया। इसमें जिले के सभी ब्लॉक से कर्मचारी शामिल हुए। आंदोलन के दौरान विभागीय कर्मचारियों के अनुपस्थित रहने से चिकित्सा व्यवस्था प्रभावित रही। इसके बाद भी यदि 31 जुलाई तक संघ की मांग पूरी नहीं की जाती तो एक अगस्त से पुनः आंदोलन किया जाएगा। इससे प्रदेश के लगभग 80 लाख बच्चे टीका से वंचित हो जाएंगे। ग्रामीण क्षेत्रों मे गर्भवती माता की जांच, प्रसव, टीबी जांच प्रभावित होंगी।